cyanic-selkie/wikianc huggingface dataset:
Cock Robin
Yn 1990 gie de groep útinoar. LaCazio woe op dat stuit de muzykwrâld út en Peter Kingsberry gie nei Frankryk ta, dêr't hy aktyf en suksesfol bleau as solo-artyst. Clive Wright is ek noch aktyf, foaral as komponist en produsint, mar ek as gitarist yn in bluesband. Ek Lou Molino bleau drummen, ûnder oaren mei de produsint fan Yes en Mr. Mister. LaCazio makke nei 1989 inkelde solo-opnamen, dêrfan ferskynde lykwols in hânfol op cd.
It album levere lykwols net it sukses op dêr't op hope waard, wat der foar soarge dat it stil bleau oant 2009. Yn de maitiid fan dat jier ferskynde in live-album Live mei opnamen fan it toernee fan 2006. Der folge op 'e nij in toer yn Frankryk.
Op 13 juny 2009 hat Cock Robin in optreden jûn op it 'Back-to-the-80's' festival yn Emmen oan de Grutte Reidplasse, dat yn lettere edysjes Retropop naam waard. By dat optreden wiene likernôch 8.000 besikers. Yn in ynterview mei Luuk Blikman fan Radio Emmen sei Peter Kingsberry dat de namme fan de band ôflaat wie fan it ferhaal The Marriage of Cock Robin and Jenny Wren út de 17e iuw.
Op de Frânske webside fan Cock Robin meldde Kingsbery dat de Frânske sjongeres Coralie Vuillemin keazen wie as de nije sjongeres fan de groep. It lêste album Chinese Driver waard op 11 maart 2016 útbrocht.
Dragons: Gift of the Night Fury
Plot
Op it heal ferrinnewearre Berk nimme ûnderwilens haadman Stompum de Mânske en smid Rachelman Krôk de skea op. Se stelle fêst dat it in ramp is. Wylst se noch oerlizze oer hoe no fierder, arrivearje Hik en de draken wer thús, dy't in oan touwen optild skipswrak brûkt hawwe as koer om 'e drakejongen yn te ferfieren. De Wytsingen fan Berk binne de wrâld te ryk om har draken werom te hawwen. De iennichste dy't net yn 'e blydskip diele kin, is Hik, om't Toskeleas noch altyd net wer te plak is. Dy jûns, wylst de Snoggletogfiering yn folle gong is, komt Toskeleas lykwols dochs noch opdaagjen mei Hik syn ferlerne en folslein ûnderflybke helm yn 'e bek, dy't er Hik stevich op 'e plasse set.
Brân fan de Notre-Dame fan Parys
Op 15 april 2019 ûntstie der krekt foar 19:00 oere in grutte brân yn it dak fan de Notre-Dame yn de Frânske haadstêd Parys.
It foarfal
De brân ûntstie op in momint dat de katedraal renovearre waard en in diel fan it gebou yn 'e stegers stie. Al gau stie in grut part fan it dak fan de katedraal yn 'e lôge, it measte noch boppe de krusing. Om 19:50 oer stoartte de 19e-iuwske krusingstoer fan Eugène Viollet-le-Duc yn en letter yn 'e jûn ek grutte dielen fan it dak, dat foar in part 13e-iuwsk wie en balken hie fan beammen dy't noch út de 8e iuw datearren. Fanwegen de grutte hichte fan de brân wie it lestich foar de brânwar om de brân ûnder kontrôle te krijen en lang wie der noed dat it hiele gebou ferlern gyng. It like efkes nuodlik foar de noardlike muorren te wurden mar oan it ein fan de jûn die bliken dat de beide westlike tuorren en de gevel it rêde soene. De oare deis, op 16 april om 09:46, wie it fjoer lang om let hielendal dwêste.
Helena Wanda Błażusiakówna
Helena Wanda Błażusiakówna (Szczawnica, 4 febrewaris 1926 - 25 july 1999) wie in Poalsk famke út it fierste suden fan Poalen. Se kaam út de bergen, hearde ta de saneamde Goralen (Poalsk: górale, Goraledialekten: górole, 'berchbewenners').
Prince Yahshua
Karriêre as pornoakteur
Prince Yahshua waard yn 1970 berne yn Chicago, yn 'e Amerikaanske steat Illinois, dêr't er ek opgroeide. Hy sette yn 2004, doe't er 34 jier wie, útein mei in karriêre as pornoakteur, en waard as sadanich al rillegau in soad frege fanwegen syn spierde uterlik en grutte penis. Neffens de Internet Adult Film Database (IAFD) hied er ein 2018 yn 1.290 pornofilms spile. Dêrby hat er wurke foar sokke foaroansteande labels as Vivid Entertainment, Adam & Eve, Zero Tolerance, Jules Jordan Video, Red Light District, Hustler Video, Evil Angel, Wicked Pictures, New Sensations, Penthouse, Digital Playground, Elegant Angel, Diabolic Video en Digital Sin.
Regel fan Benediktus
thumb|Benediktus fan Nursia De Regel fan Benediktus (Latyn: Regula Benedicti) is de kleasterregel fan de hillige Benediktus fan Nursia út de sechsde iuw. It wie yn de Midsiuwen de ferneamdste regel fan it libjen foar muontsen. Benammen de benediktinen, sistersjinzers, mei de trappisten ynbegrepen, folgen de Regel fan Benediktus.
Doel
Benediktus woe mei syn regel stipe jaan oan dyjingen dêr't in kleasterregel fan bygelyks Basilius de Grutte te strang wie. Hy beskriuwt syn regel as in paadwizer foar begjinners. Hy skreau de tekst ynearsten foar muontsen fan de Abdij fan Monte Cassino.
Laurentius fan Rome
Vita
Laurentius kaam yn 'e kunde mei de lettere paus Sikstus II, dy't nei alle gedachten fan Grykske komôf en ien fan de ferneamste leararen yn Caesaraugusta (tsintwurdich Saragossa) wie. Beide manlju ferlieten Spanje en teagen nei Rome. Doe't Sikstus yn 257 ta paus keazen waard naam er Laurentius as diaken yn tsjinst en wied er de earste fan de sân diakens yn de patriarchale tsjerke, ek al wie Laurentius noch tige jong. Dêrom wurdt Laurentius ek wol de aartsdiaken fan Rome neamd, in posysje mei in grut fertrouwen dy't û.o. de soarch foar de besittings fan de tsjerke en de ferdieling fan jelmissen ûnder de earmen ynhold. De romeinske autoriteiten hiene yn dy tiid fêststeld dat alle oanklage kristenen eksekutearre moasten wurde en dat harren besittings oan de steat ferfoelen. Oan it begjin fan augustus yn it jier 258 kundige keizer Valerianus de deastraf ôf foar alle biskoppen, preesters en diakens. Wylst er de liturgy fierde op it Sint-Kallikstustsjerkhôf waard paus Sikstus II op 6 augustus 258 finzen nommen en fuortendaliks ûnthalze.
Ferearing
Laurentius is beskermhillige fan in soad beroppen dy't mei fjoer te meitsjen ha lykas bakkers, bierbrouwers en koks. As diaken hie Laurentius de ferantwurdelikens oer it fermogen fan de tsjerke en dêrom wurdt er ek wol as beskermhillige fan bibliotekarissen en boekhâlders sjoen. Hy wurdt û.o. by brânwûnen, spit, isias, pûsten, koarts en hûdkrupsjes oanroppen.
Musa Dagh
It Armeenske ferset op de Musa Dagh tsjin de Turken is ferfilme yn The Promise (2016).
Kornelis Hendrikus Elleboogius
Resint ûndersyk betwifelet oft Elleboogius wol syn hiele libben troch oan 'e syngroane kontinginsje tawijd bleau. Oan in doktoraal proefskrift mei as titel Scotus Enervatus: Non habenti aufertur quod videbatur habere (1693) heakke syn jongere broer Frederik Willem Pieter Elleboogius nammentlik in opdracht oan K.H. Elleboogius ta, wêryn't hy (F.W.P. Elleboogius) "krekt as syn broer derop wiist dat Scotus syn ideeën oer kontinginsje net safolle ferskilden fan dy fan Thomas [Aquinas]".
Anjar
It hjoeddeiske Anjar
Anjar wurdt ferdield yn wiken, dy't ferneamd waarden nei de seis doarpen dy't de Armenen ferlitte moasten:
Slach om de Musa Dagh
Die vierzig Tage des Musa Dagh
De histoaryske roman Die vierzig Tage des Musa Dagh (De fjirtich dagen fan de Musa Dagh) fan de Eastenrykske skriuwer Franz Werfel brocht it Armeenske ferset op de Musa Dagh ûnder gruttere publike oandacht. De roman waard skreaun nei't Werfel djip rekke waard troch in moeting mei Armeenske wezen yn in fabryk yn de Syryske haadstêd Damaskus. De earste publikaasje fan it boek wie yn 1933 en it waard dêrnei yn tal fan talen oerset.
Jan-Baptist Xavery
Jan-Baptist Xavery (Antwerpen, 30 maart 1697 - De Haach, 19 july 1742) wie in Flaamsk barok byldhouwer.
Epifanykatedraal (Kazan)
Tsjerke
De Epifanytsjerke waard yn de jierren 1731-1756 boud op kosten fan de fabrikanten Ivan Afanasevitsj Michljaev en Sergei Alekandrovitsj Tsjernov. Tagelyk mei de tsjerke waard ek in klokketoer boud. Yn 1741 baarnde de tsjerke sa slim ôf, dat allinne de muorren stean bleaune. Neffens guon ferslaggen soe de bou fan de stiennen tsjerke pas nei dy brân útein set wêze. De foltôging fan de tsjerke fûn plak yn 1756, doe't de refter oan de Epifanytsjerke tafoege waard en de tsjerke twa kear sa grut waard.
Nei de fal fan de Sovjet-Uny
De Epifanykatedraal waard yn de jierren 1996-1997 werom jûn oan de Russysk-Otterdoke Tsjerke. Sûnt wurde der alle dagen tsjinsten fierd. De klokketoer bleau lykwols ûnder de jurisdiksje fan it Ministearje fan Kultuer fan Tatarstan. Yn de klokketoer is in útstalling fan âlde russyske keunst.
Frederick Ayer
Ayers hûs yn Lowell is no de Franco American School, in katolike skoalle en syn bûtenpleats Frederick Ayer Mansion yn Boston, Massachusetts is in National Historic Landmark wurden.
Dochter Beatrice troude mei de lettere generaal George S. Patton.
Nije Slachte
thumb|Nije Slachte De Nije Slachte wie in Fryske binnendyk dy't rûn fan de Sibrandabuorster syl yn de Grienedyk besuden Sibrandabuorren, oer Terherne en Goaiïngaryp nei de Hurddraversdyk en Skiensdyk oan de súdkant fan De Jouwer. De lingte fan Sibrandabuorstersyl by Sibrandabuorren oant de Hurddraversdyk op De Jouwer is 15.363 m. De dyk is yn behear by de provinsje Fryslân. De namme Slachte komt fan 'slaan' of 'slôn').
United States Forest Service
Doelen en aktiviteiten
It doel fan 'e USFS is om 'e nasjonale wâlden en nasjonale gerslannen te behearen en beskermjen, en om 'e sûnens, biodiversiteit en produktiviteit fan dy natoergebieten te garandearjen, net inkeld no, mar ek op 'e langere termyn. It ekploitearjen fan helpboarnen, it beskermjen fan helpboarnen en it bieden fan rekreaasje binne de trije pylders fan it aldendeiske wurk fan 'e USFS. Anno 2018 wiene der yn 'e Feriene Steaten 154 nasjonale wâlden en 20 nasjonale gerslannen yn 44 fan 'e 50 Amerikaanske steaten, mar ek yn Porto Riko en op 'e Amerikaanske Famme-eilannen. Sûnt 1978 hat de USFS fierders ek de nasjonale monuminten op 'e noed ynsafier't dy yn besteande nasjonale wâlden of nasjonale gerslannen lizze. Dêrnjonken falt ek it Nasjonaalhistoarysk Plak Grey Towers, yn Milford (Pennsylvania), ûnder it behear fan 'e USFS, mei't dat de wente wie fan 'e earste opperhoutfêster, Gifford Pinchot.
Mei-inoar beslane al dy gebieten 780.000 km². Dat komt del op 25% fan al it grûngebiet dat de Amerikaanske federale oerheid yn eigendom hat of 9% fan it hiele oerflak fan 'e Feriene Steaten. (Ta ferliking: it Amerikaanske Ministearje fan Binnenlânske Saken draacht soarch foar likernôch 1.770.000.000 km² federaal lân.) Fan it gebiet dat op 'e noed is fan 'e USFS beslacht 240.000 km² kontrei dêr't alhiel gjin wegen besteane. Fierders binne der 14.077 rekreaasjegebieten, 230.693 km oan paden dy't allinnich te foet of te pearde begeanber binne en 603.316 km oan wegen (lang net altyd ferhurde) dy't tagonklik binne foar motorisearre ferkear. Der wurde troch de USFS op jierbasis 1,5 miljard beammen kappe. Under it behearen fan al dat lân falt ek it foarkommen en blussen fan boskbrannen. Dêrta omfiemet de USFS in tige grutte eigen brânwacht, dy't û.m. tarist is mei blusfleantugen en -helikopters. Yn 2007 moast 12.120 km² brân blust wurde.
De fokus op it blussen fan brân giet werom oant de Twadde Wrâldoarloch, doe't der fanwegen de oarlochsynset net in protte mankrêft en materieel beskikber wie om sokke putten te klearjen. Dêrom kaam de USFS yn augustus 1944 mei in foarljochtingskampanje oer it foarkommen fan boskbrannen, dêr't in Amerikaanske swarte bear mei in houtfêstershoed op foar brûkt waard. De bear, dy't letter de namme Smokey Bear krije soe, wiisde nei de taskôger, en krige de tekst yn 'e mûle lein: "Only YOU can prevent forest fires" ("Allinne JO kinne boskbrannen foarkomme"). De kampanje wie in grut súkses en waard letter fuortset op 'e tillefyzje. Smokey soe tsientallen jierren lang de 'wurdfierbear' fan 'e USFS bliuwe.
Alpineskyen op de Olympyske Winterspullen 1994
200px|thumb|right|200px|De Olympyske alpinesky lokaasje fan Lillehammer 1994
Star Wars
Star Wars-prequeltrilogy
Dy twadde trilogy waard eins in prequel fan 'e oarspronklike trilogy. De nûmering fan 'e ôfleverings (Ingelsk: episodes), dêr't by de earste trilogy nea net folle omtinken oan jûn wie, waard dêrom no fan belang. De films fan 'e oarspronklike trilogy wiene Episodes IV, V en VI, en de films fan 'e prequeltrilogy waarden Episodes I, II en III en spilen dus foarôfgeande oan 'e foarfallen yn 'e oarspronklike trilogy. Star Wars: Episode I – The Phantom Menace waard útbrocht yn 1999 en krige rûnom omtinken yn 'e media. Der kaam lykwols op ferskate punten gâns krityk fan fans, en fan gefolgen paste Lucas it ferhaal foar Star Wars: Episode II – Attack of the Clones (2002) en Star Wars: Episode III – Revenge of the Sith (2005) oan, wat wer ta krityk fan oare fans late.
Star Wars: Episode II – Attack of the Clones
As Obi-Wan op 'e planeet Geonosis troch Dooku finzen nommen wurdt, sette Anakin en Padmé dêrhinne om him te rêden. Ynstee wurde se sels ek finzen nommen. Dooku leit it trio de deastraf op, dy't útfierd wurde sil troch in gefjocht mei publyk tsjin ferskuorrende wylde bisten yn in arena. Se wurde rêden troch in bataljon kloansoldaten, oanfierd troch Yoda (Frank Oz), Mace Windu (Samuel L. Jackson) en oare masters fan 'e Hege Jedi Ried. Yn it gefjocht ferwûnet Dooku Obi-Wan en slacht Anakin de rjochterhân ôf, mar Yoda komt tuskenbeiden en ferdigenet de oare Jedi. Dooku kin him net oer, dat hy pykt út nei Coruscant, dêr't er de blaudrukken fan in superwapen (de Deadsstjer) by Palpatine ôfleverje moat. De Hege Jedi Ried, dy't noch altyd net foar it ferstân hat dat Palpatine en Darth Sidious ien en deselde persoan binne, is ûntrêstge troch Dooku syn bewearing dat Darth Sidious de Galaktyske Senaat behearsket.
Star Wars: Episode III – Revenge of the Sith
Star Wars: Episode III – Revenge of the Sith spilet trije jier nei it begjin fan 'e Kloane-oarloggen. Anakin Skywalker (Hayden Christensen) rekket sa njonkelytsen desyllúzjonearre mei it tuike-tuikebelied fan 'e Hege Jedi Ried. Dêropta begjint er fizioenen te krijen fan Padmé (Natalie Portman) dy't ferstjert yn it kreambêd. Palpatine (Ian McDiarmid), dy't himsels foardocht as in freon, hat it fertrouwen fan Anakin witten te winnen. No iepenbieret er him einlings as Darth Sidious en makket er Anakin wiis dat de tsjustere kant fan de Krêft him it fermogen jaan kin en hâldt Padmé yn libben. Wanhopich om Padmé te rêden ûnderwerpt Anakin him oan Palpatine. Hy wurdt syn Sith-learling en nimt de namme Darth Vader oan.
Underwilens ûntflechtet Yoda (Frank Oz) Coruscant mei senator Bail Organa fan Alderaan, nei't er Darth Sidious befochten hat oant net ien fan beiden winne koe. Letter jouwe Obi-Wan en Padmé harren by har, wêrnei't Padmé it libben skinkt oan in twilling, in jonkje en in famke, dy't se Luke en Leia neamt. Se ferstjert koarte tiid letter, mei't se de wil om te libjen ferlern hat troch it ferrie fan Anakin. Neitiid helje Obi-Wan en Yoda de twillingen foar har eigen feilichheid útinoar om se apart te ferskûljen. Yn Coruscant docht bliken dat Darth Vader dochs net alhiel dea is, al skeelt it net folle. Palpatine lit him omfoarmje ta in cyborg om him yn libben te hâlden en fertelt him dat er Padmé sels ombrocht hat yn in fleach fan razernij.
Star Wars-ferfolchtrilogy
Mei't dat rjocht yngie tsjin syn eardere útspraken, bleau der spekulaasje bestean oer in trêde trilogy. Om't dy de trije dielen fan 'e filmsearje omfetsje soe dy't yn 'e ynterne gronology fan it ferhaal op 'e oarspronklike Star Wars-trilogy folgje, kaam de trêde trilogy bekend te stean as de Star Wars-ferfolchtrilogy, of de Star Wars-sequeltrilogy, mei't sequel it Ingelske wurd foar "ferfolch" is. Yn jannewaris 2012 makke Lucas bekend dat er definityf gjin fierdere Star Wars-films meitsje soe. Yn oktober fan dat jier waard syn filmstudio Lucasfilm lykwols oernommen troch The Walt Disney Company, mei it doel fan om 'e trilogy fan trilogyen ôf te meitsjen. Fuort nei de oername waard foar 2015 de sânde film fan 'e Skywalker Saga oankundige. Dat wie Star Wars: Episode VII – The Force Awakens, en yn 2017 en 2019 folgen Star Wars: Episode VIII – The Last Jedi en Star Wars: Episode IX – The Rise of Skywalker.
Op harsels steande films
Njonken de njoggen films fan 'e Skywalker Saga, dy't in trochrinnend ferhaal fertelle, omfiemet de filmsearje fan Star Wars ek noch ferskate op harsels steande films. Anno 2022 giet it dêrby om twa live-actionfilms en ien lange tekenfilm, mei noch ferskate oar live-actionfilms yn preproduksje.
Op harsels steande live-actionfilms
Filmstudio Lucasfilm en de algemien direktrise dêrfan, filmprodusinte Kathleen Kennedy, hawwe sein dat de op harsels steande live-actionfilms fan 'e Star Wars-rige oantsjut wurde sille as de "Antologysearje", fan it Ingelske wurd anthology, dat "blomlêzing" betsjut. Dy beneaming is lykwols net yn 'e titels fan 'e films brûkt wurden. Ynstee krije se as ûndertitel de oantsjutting A Star Wars Story ("In Star Wars-ferhaal") mei.
Solo: A Star Wars Story
Solo: A Star Wars Story spilet tsien jier foarôfgeande oan 'e foarfallen yn Star Wars: Episode IV – A New Hope. De jonge Han Solo (Alden Ehrenreich), in ynfanterist yn 'e kriichsmacht fan it Galaktysk Keizerryk, jout him by in kriminele binde dy't ûnder lieding stiet fan Tobias Beckett (Woody Harrelson). Fia Beckett rekket Han befreone mei in Wookiee dy't Chewbacca (Joonas Suotamo) hjit. Ek komt er yn kontakt mei Qi'ra (Emilia Clarke), in freondinne út syn bernetiid, en mei de smokkelder Lando Calrissian (Donald Glover). Mei-inoar sette se útein mei in riskant plan om ûnraffinearre 'coaxium', in fossile brânstof, te stellen út 'e minen op 'e planeet Kessel.
Albertslund (gemeente)
Ynearsten hiet de nije gemeente Herstedernes Kommune, dus de gemeente fan de beide "Herstêden" (Herstedvester en Herstedøster), mar yn 1973 moast de namme feroare wurde yn Albertslund Kommune, om't de Deenske oerheid gemeentenammen yn mearfâld ôfwiisde.
Star Wars
Ewoks: The Battle for Endor
Ewoks: The Battle for Endor is in ferfolch op Caravan of Courage, dat likernôch in healjier neitiid spilet. De reparaasjes fan it romteskip fan 'e Towani's binne hast klear as de boasaardige hear Terak (Carel Struycken), syn heks-eftige helpster Charal (Siân Phillips) en harren binde plonderders it doarp fan 'e pleatslike Ewoks oanfalle. Gâns Ewoks wurde finzen nommen, en Jeremitt (Paul Gleason), Catarine en Mace (Eric Walker) wurde deamakke as se harren freonen te help komme. Cindel (Aubree Miller), no in jong weesfamke, en Wicket (Warwick Davis) pike tegearre út en fine beskûl by Noa Briqualon (Wilford Brimley), in oare minske dy't ek op 'e Boskmoanne strâne rekke is. As Charal Cindel fynt en ûntfiert, geane Noa en Wicket derefteroan om har te befrijen, wat liedt ta in kontrontaasje mei Terak.
Star Wars: Jedi Temple Challenge
Star Wars: Jedi Temple Challenge wie in websearje út 2020 yn 'e foarm fan in tillefyzjekwis foar bern, ûntwikkele en produsearre troch de filmstudio Lucasfilm. Yn it programma namen bern it tsjininoar op as Jedi Padawans (learling-Jedi's) by in rige hindernisbanen en kennistesten om 'e titel fan Jedi-ridder te winnen. De kwis waard presintearre troch Ahmed Best, de akteur dy't de rol fan Jar Jar Binks spile yn 'e Star Wars-prequeltrilogy. Best wie yn 'e kwis net himsels, mar spile ynstee de rol fan Jedi-master Kelleran Beq, dy't, bystien troch de androïden AD-3 en LX-R5, as mentor fan 'e dielnimmers fungearre. Star Wars: Jedi Temple Challenge waard distribuëarre fia de webside StarWarsKids.com en rûn ien seizoen.
Multymediaprojekten
Star Wars: The Force Unleashed (2008-2010), dat spile tusken de films Star Wars: Episode III – Revenge of the Sith en Star Wars: Episode IV – A New Hope yn, wie in soartgelikens projekt, besteande út in roman, fideospultsjes út 2008 en 2010, in grafyske roman, in rollespul en in boartersguodrige.
Tydskriften
Star Wars Insider is it offisjele tydskrift fan 'e Star Wars-franchise, dat ienris yn 'e fjouwer moannen útjûn wurdt. It begûn yn 1987 as it orgaan fan The Lucasfilm Fan Club en krige yn 1994 syn hjoeddeistige titel. De ynhâld fan it blêd beslacht artikels oer nije en âlde Star Wars-media, koarte ferhalen dy't spylje yn it Star Wars-hielal, ynstjoerde brieven fan lêzers en it hielendal troch fans fan Star Wars gearstalde nijsbrief Bantha Tracks.
Jan Frederik Helmers
Amsterdam hat him eare mei in tal strjitnammen: de Earste-, Twadde- en Tredde Helmersstrjitte.
Joets
Joets, de artystenamme fan Gerard (Gerrit) Wiersma (De Jouwer, 29 desimber 1931 – dêre, 20 augustus 2008) wie in akkordeonist en folkssjonger. Wiersma trede op ûnder de namme Joets, mar waard ek wol Joetska neamd, en yn Snits stied er bekend as Gaston Wiersma.
Star Trek: The Motion Picture
Star Trek: The Motion Picture is in Amerikaanske science fiction-film út 1979 ûnder rezjy fan Robert Wise, mei yn 'e haadrollen William Shatner, Leonard Nimoy en DeForest Kelley. De titel betsjut "Stjerretocht: De Film". It wie de earste yn in rige fan seis films yn it ramt fan 'e Star Trek-franchise dy't basearre wiene op 'e tillefyzjesearje Star Trek: The Original Series, út 'e twadde helte fan 'e 1960-er jierren. De plot fan Star Trek: The Motion Picture folget de bemanning fan it romteskip de USS Enterprise as se de Ierde rêde moatte fan 'e reuseftige yntelliginte bûtenierdske wolk V'ger, dy't rjocht op 'e planeet ôf giet en alles yn syn paad ferneatiget. De film koste witwat om te meitsjen, mar krige mingde resinsjes fan 'e filmkritisy en prestearre teloarstellend yn 'e bioskopen.
Hexed (ferhalebondel)
Hexed is in blomlêzing yn 'e foarm fan in ferhalebondel. De titel betsjut "Betsjoend" mei as bybetsjutting dat alles as gefolch dêrfan misrint (hex is in Ingelsk wurd foar in betsjoening dy't dingen fernielt of yn 'e war bringt). It boek omfettet fjouwer novelles, dy't, neffens de tekst op 'e omslach, oer "magy en gaos" geane. Se binne spesjaal foar dizze bondel skreaun troch Ilona Andrews, Yasmine Galenorn, Allyson James en Jeanne C. Stein. Hexed waard yn 2011 publisearre troch de New Yorkske útjouwerij Berkley Books.
Theodor Kleehaas
Libben
Kleehaas besocht Italië, Frankryk en België. Hy bleau trou oan de styl fan de Münchenske sjenreskilderkeunst fan om 1880 en naam mar inkelde ideeën fan yt ympresjonisme oer.
Haadstjoertiid
Yn de Feriene Steaten, dêr't it begryp prime time weikomt, is de haadstjoertiid almeast tusken acht oere en alve oere jûns op de pleatslike tiid.
Spier (Drinte)
Spier leit beëasten de A28, by de krúsing mei de provinsjale wei N855. Oan de oare kant fan de A28 leit Nasjonaal Park Dwingelderfjild.
Mirror Dance
Plot
Mirror Dance spilet twa jier nei Brothers in Arms, wêryn't de Miles Vorkosigan, de haadpersoan yn it grutste part fan Bujold har Vorkosigan Saga, ûntdiek dat er in kloan-broer hie, dy't kreëarre wie as ûnderdiel fan in yngewikkeld komplot om Miles te ûntfieren en te ferfangen sûnder dat immen dat opmerke soe. Hoewol't dy gearspanning mislearre, kaam Miles foar dat syn broer Mark, sa't er him beskôget, derfoar oppakt waard.
Hoewol't kaptein Bel Thorne fan 'e Ariel, in Bêtaanske hermafrodyt, as iennichste al rillegau trochhat dat Mark Miles net is, docht it mei oan Mark syn operaasje. Mar Mark beskikt ienfâldichwei net oer Miles syn taktyske briljantens. De operaasje begjint mis te rinnen as bliken docht dat in stikmannich fan 'e (yndoktrinearre) kloanen hielendal net rêden wurde wol en fan dat punt ôf giet it almar fierder berchôf. As in woeste Miles einlings mei in oar Dendarii-skip op it toaniel ferskynt, moat dy heal taret in drege rêdingsmissy ûndernimme om al syn minsken te ûntsetten. De befeiliging fan Hûs Bharaputra lit dat net samar ta en de oangeande gebouwen feroarje yn in wier slachfjild. Yn it hjitst fan 'e striid wurdt Miles mei in granaat yn it boarst rekke en komt om; syn mannen witte him yn in kryokiste te stopjen, sadat er letter ûnder sikehûsomstannichheden ûntteit en mooglik wer ta libben brocht wurde kin. Mar yn 'e striid en de betizing komt de hospik dy't de kiste begeliedt om en giet de kiste mei Miles deryn ferlern. En neitiid blykt it ûnmooglik om dy wer op te spoaren.
Yn 'e neisleep fan it aventoer wit Mark, dy't miskien net geskikt is as militêr befelhawwer, mar oer nammenste mear saaklike feardichheden beskikt, baron Fell, de jongere broer fan Ryoval, 10% fan 'e wearde fan 'e besittings fan Hûs Ryoval ôfhandich te meitsen yn ruil foar de ring mei baron Ryoval syn kodearrings en wachtwurden. By dyselde oerienkomst betinget er ek in frije ôftocht foar de Durona's nei de planeet Escobar.
Petrus- en Paulustsjerke (Smolensk)
Skiednis
De tsjerke waard yn de 18e iuw hielendal ferboud en njonken de westlike kant waard de Barbaratsjerke oanboud.
Sjoch ek
De oare twa 12e-iuwske monuminten fan de Smolensk binne:
Karinsje
Haadstêd en grutste stêd fan Karinsje is Klagenfurt mei likernôch 101.300 ynwenners. thumb|left| [[Heiligenblut mei de Grossglockner ]]
Kamp Sandbostel
thumb|Barakken kamp Sandbostel yn 2012 Kamp Sandbostel (Stalag XB Sandbostel) wie in kriichsfinzene- en konsintraasjekamp yn de Twadde Wrâldoarloch yn Sandbostel yn Nedersaksen, Dútslân.
Jan fan Strathbogie, greve fan Atholl
Houlik en neiteam
Jan fan Strathbogie, greve fan Atholl wie troud mei Margareta fan Mar. Dat wie de dochter fan Donald I, greve fan Mar, en de suster fan Isabella fan Mar, de earste frou fan Robert I fan Skotlân. Hja hiene twa soannen en in dochter:
Sanaksarkleaster
It Sanaksar-kleaster fan de Berte fan de Mem Gods (Russysk: Рождество-Богородичный Санакса́рский монастырь) is in russysk-otterdoksk kleaster oan de Mosksja, in sydrivier fan de Oka, yn de omkriten fan Temnikov yn de Russyske republyk Mordoovje.
Skiednis
It kleaster waard yn 1659 ûnder it bewâld fan tsaar Aleksej I stifte op sa'n trije werst fan Temnikov oan de lofter kant fan de rivier de Moksja. It marke dat by it Sanaksar-kleaster leit joech de namme, letterlik betsjut dat yn it lokale dialekt "lizzend yn in sompige delte by de heuvel".
It regear fan Mordoovje naam yn 1991 it beslut it eardere kleasterkompleks werom te jaan oan it bisdom Saransk. Op 26 maaie 1991, op de feestdei fan de Hillige Trije-ienheid, waard der foar it earst wer in tsjinst fierd.
Saran Dunmore
Karriêre
Nei't se ôfstudearre wie oan 'e MTSU mei in bachelorstitel yn kommunikaasjekunde mei as byfak atletyktrening, sette Dunmore útein mei in karriêre by de tillefyzje. Har earste wurk hie se as ferslachjouster en nijslêzeresse by in pleatslike stjoerder yn Murfreesboro. Neitiid feroare se ferskate kearen fan baan, wêrby't se net inkeld foar de kamera's, mar ek derefter wurksum wie, û.m. as researchdogger en as montaazjemeiwurkster.
Troch de bekendheid dy't se dêrmei krige, slagge it Dunmore om har fitnessboadskip by mear minsken ûnder de oandacht te bringen. Dêrta brocht se ek in dvd út, dy't se sels produsearre en montearre, mei de titel Fitness Party. Ek hat se in boek skreaun, titele The Wagon Has Wheels, dat minsken motivearje moat om oan fitness te dwaan. Fierders jout se tsjintwurdich ek rûnom lêzings oer fitness en it belang dêrfan. Nei eigen sizzen hat hja der fertrouwen yn dat mei troch har wurk de swierrichheden op it mêd fan û.m. berne-obesitas in stapke tichter by in oplossing brocht wurde. Dat wie ek har reden om mei te wurkjen oan alle trije seizoenen (2010-2013) fan it realitytillefyzjeprogramma I Used to Be Fat, op 'e jongereinstjoerder MTV, wêryn't Dunmore tiners mei in oergewicht helpt om yn koarte tiid in stik ôf te fallen. Dy searje brocht har ek bûten de Feriene Steaten in beskate bekendheid.
Milivoje Novaković
(18 maaie 1979) is in Sloveensk fuotballer. Earder spile foar Klopeinersee, Klagenfurt, Voitsberg, Mattersburg, LASK Linz, Litex Lovech, Köln, Omiya Ardija, Shimizu S-Pulse, Nagoya Grampus en Maribor.
Nikolo-Pesjnosjki kleaster
Skiednis
Methodius wie ien fan de earste learlingen fan de hillige Sergius fan Radonezj, dy't noch altiten as ien fan de meast fereare hilligen yn Ruslân fereare wurdt. Methodius hie keazen foar it paad fan in hearremyt en fûn foar himsels in plak om yn ôfsûndering te libjen, dêr't in rivierke yn de Jachroma útmûne op sa'n 25 werst fan Dmitrov. Sergius fan Radonezj kaam regelmjittich by syn learling op besite en al gau rekke krige de muonts yn de omkriten bekendheid. Oaren, dy't ek it monastike libben sochten, begûnen har yn de buert fan Methodius te fêstigjen en yn 1391 waard Methodius de hegumen fan it nije kleaster. Hy ferstoar twa jier letter yn 1393. Yn de 16e iuw waard it kleaster ryk en begûn it de houten gebouwen te ferfangen troch stiennen gebouwen. Lokale prinsen en ek tsaar Ivan IV begeunstigen it kleaster en droegen sa fierder by oan de ûntjouwing it kleaster. Yn 1584 waard it kleaster troffen troch in grutte brân, sa't de measten kleastergebouwen ôfbaarnden. Sânentweintich jier letter, yn de ûnrêstige tiid yn Ruslân, waard it kleaster op 'e nij troffen troch in ramp doe't, nettsjinsteande fûl ferset, Poalske troepen it kleaster ynnamen en plonderen.
Doe't Peter I yn 1700 in boattocht makke fan de Wolga nei Moskou en oer de rivieren de Doebna, de Sestra en de Jachroma sile brocht de tsaar ek in besite oan it kleaster. By dy gelegenheid klage de abt by de tsaar dat it lokale bestjoer en de boeren harren net in soad oanlutsen fan it kleaster, itjinge in ûnferwachts oardiel ta gefolch hie. Om it kleaster te beskermjen tsjin ûnrjocht liet Peter I it kleaster per dekreet ûnder de jurisdiksje fan it folle grutter en machtiger Trije-ienheid-kleaster falle. Der waard in nije, oer it grêf fan Methodius oan Sergius fan Radonezj wijde, tsjerke boud en it kleaster krige nije tuorren en in wei, mar it ferlies fan de selsstannigens hie benammen fan ôf 1750 it gefolch dat it kleaster stadichoan yn it neigean rekke. It tal bewenners sakke en yn 1761 wiene der noch mar seis muontsen yn it hiele kleaster. De sekularisaasje fan 1764 brocht de deastek en it kleaster waard sletten. Lykwols, noch gjin twa jier letter waard it kleaster tanksij it krewearjen fan in pear keaplju en de lânhear al wer iepene en it kleaster makke op 'e nij in grutte bloei troch.
Jenny Poussin
Jenny Poussin (Montreal, 19 july 1989),  is in Kanadeesk glamour-, bikiny-, fitness- en neakenmodel en softcore-pornoaktrise fan Kebekaansk komôf. Neffens har offisjele opjefte is se 1.57 m lang, mei in gewicht fan 45 kg en kupmaat 32DD, dêr't se oan kommen is troch in boarstfergruttingsoperaasje te ûndergean.
Protestantske tsjerke fan Hegersmilde
Beskriuwing
De tsjerke waard yn 1845 as ienfâldige sealtsjerke boud foar de Herfoarme gemeente fan Hegersmilde. It bouwurk telt fjouwer traveeën ûnder in sealtek en wurdt noardwestlik trijesidich ôfsletten. Boppe de súdeastlike gevel is in iepen spitske set. Fan de wei oant de dûbele tagong fan de tsjerke rint in dykje mei oan wjerskanten in rige monumintale linebeammen.
Republyk Artsach
Histoaryske en politike achtergrûn
De republyk kontrolearret it grutste diel fan it eardere autonome oblast Nagorno-Karabach en in tal Azerbeidzjaanske distrikten, dy't tusken Armeenje, Iran en Artsach lizze.
Bamboo Airways
Float
Fleanmasines fan Bamboo Airways yn jannewaris 2019:
Ion Andoni Goikoetxea
(21 oktober 1965) is in eardere Spaansk fuotballer. Earder spile foar Osasuna, Real Sociedad, Barcelona, Athletic Bilbao en Yokohama Marinos.
7e milennium f.Kr.
|-
Kleaster Nij-Jeruzalim
Skiednis
Yn 1656 waard earst in houten Ferrizenistsjerke boud, dy't op 18 oktober 1657 yn oanwêzigens fan tsaar Aleksej Michajlovitsj konsekrearre waard. De namme fan it kleaster ûntstie doe't de tsaar nei de konsekraasje it gebiet fan de Oliveberch ôf oereide en doe't er it nije kleaster seach stelde er fêst dat it like moai wie as Jeruzalim. In jier letter waard begûn mei de bou fan de stiennen Ferrizeniskatedraal.
De fuortsetting fan de bou
Yn 1681 krige Nikon, dy't doe al siik wie, permisje om werom te gean nei it kleaster. Hy ferstoar lykwols ûnderweis en waard yn de kapel fan de Unthâlzging fan Jehannes de Doper yn de noch net foltôge Ferrizeniskatedraal beïerdige. De bou oan de katedraal gyng nei de dea fan Fjodor III ûnder de tsaren Ivan en Peter Aleksejevitsj troch en op 18 jannewaris 1685 koe de katedraal yn oanwêzigens fan de tsarefamylje troch patriarch Joachim konsekrearre wurde. De hearskers fan de Romanov-dynasty bleaune ek letter nau belutsen by it wolwêzen fan it kleaster. Doe't ûnder Elisabet Petrovna it tintedak fan de rotonde yn 1723 ynstoartte, it kleaster yn 1726 troch in brân troffen waard en de folsleine ferneatiging fan de katedraal drige, liet hja de gebouwen renovearje en foarsjen mei stúkwurk neffens it ûntwerp fan de arsjitekt Rastrelli. It lânbesit naam ûnder Elisabet fierder ta en ek ferbettere de finansjele posysje fan it kleaster. Oant de nasjonalisaasje fan it lânbesit fan kleasters ûnder Katarina II besiet Nij-Jeruzalim mar leafst 13.935 (neffens oare boarnen 16.287) manlike liifeigenen ('sielen') en 22.000 hektare lân. Nei de brannen fan 1762 en 1792 soarge Katarina foar de needsaaklike middels om de kleastergebouwen wer te renovearjen. thumb|left|250px|It kleaster yn 1797
19e iuw
It kleaster ûntjoech har de 19e iuw ta in jimmeroan wichtiger bestimming foar pylgers. Benammen mei it oanlizzen fan it spoar wisten besikers it paad nei it kleaster hieltiten makliker te finen. Op it kleasterterrein waard in museum ynrjochte mei in útstalling fan persoanlike besittings fan patriarch Nikon, skilderijen, ikoanen en tekstyl.
20e iuw
It kleaster waard yn 1994 wer iepene as kleaster. It museum ferhûze yn 2012 fan it kleasterterrein nei in nij gebou bûten de kleastermuorren. De rekonstruksje fan de yn 1941 ferwoastge klokketoer wie yn 2014. Foar de toer waarden nije klokken getten. Tsjin de ein fan 2016 wie de restauraasje fan it hiele kleaster realisearre.
Katedraal fan de Ferrizenis
De bolsjewiken lieten de katedraal yn 1919 slute en it kleasterkompleks krige in museale funksje. Yn 1941 waard de katedraal mei de klokketoer troch de Dútsers opblaasd, mar al fuort nei't it Reade Leger de Slach om Moskou wûn hie waarden der tariedings makke om it kleasterkompleks wer op te bouwen. Yn de jierren 1960 oant 1980 krige it kompleks it oarspronklike oansjen gruttendiels werom, mei útsûndering fan de klokketoer, wêrfan't de weropbou pas yn 2014 plak fûn.
Merkuerius fan Smolensk
Libben
Merkuerius die wat him sein wie. Dy nacht gyng er nei it fijanlike kamp en hy deade dêr ûnder it roppen fan de nammen fan de Hear en de Hillige Jongfaam mannich kriger fan de Khan. Ek de ûnbidich grutte oanfierder fan de troepen, dêr't elkenien benaud foar wie wist Merkuerius te deadzjen, mar de soan fan de oanfierder sloech Merkuerius de holle ôf. Doe't de troepen fan de Khan lykwols it himelsk leger seagen, smieten hja harren wapens del en naaiden út.
Grace Darling
Heldinne
Ut hiel Grut-Brittanje waarden donaasjes stjoerd om har it libben makliker te meitsjen, ter wearde fan mear as £700, wêrûnder £50 dy't skonken wie troch keninginne Fiktoaria sels. Hûnderten presinten en geskinken en tûzenen brieven waarden Grace tastjoerd. Guon lju biddelen om in lok fan har hier, sadat se dy ynliste koene. Guon manlju fregen har ta houlik, ek al hiene se har noch nea sjoen. Teminsten tolve skilders lieten har oerroeie nei Longstone, sadat se har portret skilderje koene. Under harren wie Jerrold Vernon, dy't yn 1839 in portret fan har makke dat er Grace Darling, or the Maid of the Isles ("Grace Darling, of de Faam fan 'e Eilannen") neamde. Ut har ôfbylding op dat skilderij kaam neitiid de leginde fan the maiden with the windswept hair ("de jongfaam mei it wapperjende hier") fuort.
Merchanter's Luck
Eftergrûn
Nei't de Ierdlingen har troch brekme oan jild út 'e oarloch weromlûke moasten, gie dy sadwaande fierder tusken de Uny en de Alliânsje, wylst de Ierdske float net weromkearde nei hûs, mar ferfoel ta in binde piraten dy't nei harren lieder, admiraal Conrad Mazian, de Mazianni neamd waarden. Ien fan 'e Mazianni-oarlochsskippen, de Norway, ûnder kaptein Signy Mallory, spjalte him ôf fan 'e float, sleat in akkoart mei de Keapfardersalliânsje en foarme de kearn fan 'e nije float fan dat steatsferbân. Tsjin 'e tiid dat Merchanter's Luck spilet, hawwe de Uny en Alliânsje einlings frede sletten, en wurkje se gear om ôf te weven mei de Mazianni, dy't in bedriging foarmje foar de hannelsrûte nei de Ierde.
Ynhâld
Sandor Kreja is immen dy't net ien ken en dy't sa min mooglik oandacht besiket te lûken. Hy is de iennichste oerlibbene fan in eartiids ridlik wolfarrende keapfardersfamylje fan mear as tritich leden yn 'e Uny, mei in eigen romteskip, Le Cygne. Doe't er tsien jier wie, waarden hja lykwols oerfallen troch de Mazianni, dy't it skip plonderen, inkele famyljeleden meinamen nei in ûnbekend lot en alle oaren fermoarden. Sandor wie ien fan trije famyljeleden dy't foar dea efterlitten waarden. Neitiid besochten hja trijeresom it ferâldere frachtskip yn 'e feart te hâlden mei de middels dy't de Mazianni har dêrta litten hiene, mar ien fan harren kaam twa jier letter om by in ûngemak feroarsake troch breklik ark, wylst de oare, Sandor syn neef Ross, fjouwer jier dêrnei fermoarde waard troch kriminelen fanwegen in misrûne saaklike oerienkomst.
Kommys
Nei 1981 ferdwûn de rang út de Nederlânske amtnerij nei't der salarisskalen ynfierd waarden. Op Kurasau bestie de funksje fan kommys by de belestingtsjinst oant 2011.
Kulturele priis fan de provinsje Grinslân
De priis bestiet net mear. Yn 't plak dêrfan stelde de provinsje Grinslân de neifolgjende prizen yn: de Wessel Gansfortpriis (sûnt 1988), de Post Middendorp Opdracht (sûnt 1990) en it Belcampo Stipendium (om 2001).
Carl von Ossietzky
Biografy
Ossietzky waard berne as soan fan Carl Ignatius von Ossietzky (1848–1891), in protestant fan Boppe-Sileezje, en Rosalie (berne Pratzka), in fromme katolyk dy't leafst hawwe wollen hie dat Carl muonts waard. Heit wie stenograaf op kantoar fan in abbekaat en senator, mar hy stoar al doe't Carl twa jier wie. Ossietzky boaske augustus 1913 oan de Ingelske Maud Lichfield-Woods (Hyderabad, 11 desimber 1888 - Berlyn, 1974), dy't aktyf wie yn de Ingelske frouljusbeweging.
The High King's Tomb
Ynhâld
Karigan is bliid om it Keninklik Hof yn Sacor-Stêd efter har te litten. Har ferealens op kening Zachary is der nammentlik net minder op wurden, en hoewol't de kening deselde gefoelens foar har koesteret, is harren leafde ta mislearjen doemd fanwegen it stânsferskil. No't der risselwaasjes makke wurde foar it houlik fan 'e kening mei frouwe Estora, mei wa't Karigan ek nochris befreone rekke is, is it foar har oan it hof al te pynlik. Yn Selium moetet Karigan âlde freonen, wêrûnder har skoalkammeraatske Estral Andovian, en Mel, de oannommen dochter fan Laren Mapstone, de kaptein fan 'e Griene Ruters, dy't oan 'e universiteit studearret. It Boek fan Theanduris Sulverhout is yn Selium lykwols net te besetten. Op 'e flakten by de pleats fan Damian Frost hat Karigan in boppenatuerlike moeting mei de beskermhear fan 'e hynstekeppels: nimmen oars as Salvistar, it ryddier fan Westrion, de Sacoridiaanske god fan 'e dea. Neitiid ferskynt Salvistar oanhâldend en op it ferfeelsume ôf yn har dreamen. Karigan wol dat er har gewurde lit, mar it godlike hynder hat oare ideeën.
Katedraal fan Exeter
Astronomyske klok
De klok heart ta de ferneamde groep fan astronomyske klokken fan de 14e oant 16e iuw dy't yn West-Ingelân oantroffen wurde. It ûnderste siferblêd is it âldste diel fan de klok en stamt nei alle gedachten út 1480. De wizer mei in fleur de lys toant de tiid op in siferblêd fan fjouwerentweintich oeren en de posysje fan de sinne yn de himel oan. In sulveren kûgel yn it midden fan it siferblêd toant de stân fan de moanne oan.
Bibleteek
Al ûnder it episkopaat fan Leofric (1050–1072) waard begûn mei it opsetten fan in bibleteek. Foar dat doel joech de biskop sels 66 boeken, dêr't ien fan yn de bibleteek bewarre bleau. Dat is it ferneamde Exeter Book, in samling manuskripten dat gearstald waard yn de 10e iuw. Sechtjin oare wurken wurde bewarre yn oare bibleteken fan it lân. Mooglik foelen ek it 10e-iuwske manuskript fan Rabanus Maurus's De Computo en Isidoarus fan Sevilla's De Natura Rerum ûnder Leofric's bibleteek, mar dy wurken waarden pas foar it earst yn in ynventaris fan 1327 fermeld. Likernôch tagelyk mei it opsetten fan in bibleteek waard ek begûn mei de opbou fan de argiven. Yn 1412–1413 waard in nij lectrinum útrêst foar de restauraasje fan boeken. Guon boeken waarden doe ek fan kettings foarsjoen. Neffens in katalogus fan de bibleteek út 1506, dus sa'n njoggentich jier nei de lêste ynrjochting, besiet de bibleteek sa'n 530 titels.
Tsjintwurdich is der in goede kolleksje fan iere medyske boeken. In diel dêrfan kaam yn 1948 fan de Exeter Medical Library (stifte yn 1814) en (yn brûklie) fan it Royal Devon and Exeter Hospital (1.300 wurken, 1965). It meast fersierde manuskript yn de bibleteek is in psalmboek, mooglik skreaun foar de Church of St Helen fan Worcester yn de iere 13e iuw. It earste printe boek yn de bibleteek wurdt fertsjintwurdige troch ien side fan Cicero's De officiis (Mainz: Fust-Schoeffer, 1465–66).
Niedernhausen
Niedernhausen is in gemeente yn de Rheingau-Taunus-Kreis yn de Dútske dielsteat Hessen. De gemeente leit yn it natoerpark Rhein-Taunus en grinzget oan Wiesbaden.
Allison Moore (pornografysk aktrise)
Allison Moore, echte namme: Stephanie Allison Hannegan (7 july 1984), is in Amerikaansk neakenmodel, stripper, pornografysk aktrise en mainstream-aktrise. Neffens har offisjele opjefte is se 1.65 m, mei in gewicht fan 52 kg en kupmaat 32DD.
Penguins of Madagascar
Produksje
Penguins of Madagascar waard regissearre troch Eric Darnell en Simon J. Smith nei in senario fan Michael Colton, John Aboud en Brandon Sawyer. As produsinten wiene Mark Swift, Lara Breay en Tripp Hudson by it projekt belutsen foar de filmstudio's DreamWorks Animation en Pacific Data Images (PDI). It wie de lêste film dy't troch PDI produsearre waard foar't dat bedriuw yn jannewaris 2015 opheft waard. Foar Penguins of Madagascar wie in budget beskikber fan $132 miljoen. De filmmuzyk waard fersoarge troch Lorne Balfe.
USS Pennsylvania (skip út 1916)
Bou en skaaimerken
De USS Pennsylvania wie in skip fan 'e Amerikaanske Marine dat nei de Amerikaanske steat Pennsylvania ferneamd waard. It wie in slachskip fan 'e Pennsylvania-klasse, dy't sterk besearre wie op 'e foargeande Nevada-klasse. De kyl fan 'e USS Pennsylvania waard lein op 27 oktober 1913 op 'e skipswerf fan Newport News Shipbuilding yn Newport News, yn Firginia, dêr't it skip op 16 maart 1915 te wetter litten waard. As marineskip wie de USS Pennsylvania swier bepânsere, en it skip wie bewapene mei in batterij fan trije 14 inch (356 mm)-kanonnen yn elts fan 'e fjouwer geskutstuorren, en dêropta mei ferskate lichtere wapens. It skip hie in lingte fan 185 m, in breedte fan 29.60 m en in djipgong fan 8.80 m. De topsnelheid bedroech 21 knopen, oftewol 39 km/h.
Nei de oarloch
De USS Pennsylvania waard troch twa sleepboaten nei Gûam ta brocht, dêr't it skip provisoarysk reparearre waard. By de reis nei de Puget Sound yn 'e Amerikaanske steat Washington diene har noch mear problemen foar. It hie de bedoeling west dat it skip op 'e skipswerven by Seattle hielendal reparearre wurde soe, mar no't de oarloch beëinige wie, hie it eins gjin sin om sa'n âld skip noch op te kallefaterjen. Ynstee waarden de provisoaryske reparaasjes wat ferbettere, wêrnei't de USS Pennsylvania yn jannewaris 1946 oanwiisd waard as doelskip. Op 25 july waard it skip yn dy hoedanichheid brûkt foar Operaasje Crossroads, de atoomtest op it atol Bikini, yn 'e Marshalleilannen. De USS Pennsylvania rekke mar licht skansearre, mar wie swier besmet mei radioaktive strieling. It skip waard dêrom nei it eilân Kwajalein ta sleept, dêr't it op 29 augustus 1946 út 'e tsjinst helle waard en op 10 febrewaris 1948 foar de kust ta sinken brocht waard.
Kiryat Onoplein
Skiednis
Yn 1967 waard oan it Kiryat Onoplein in nij boud plysjeburo oplevere en yn septimber fan dat jier ferhuze de plysje fan de Van Haersmasingel nei it nije gebou. It plysjeburo waard yn 1975 útwreide en is yn 1995 sloopt, nei de ferhuzing nei it Mûnein. Op it eardere plak fan it buro kaam in appartemintegebou mei ûnder op 'e grûn in supermerk. It Roelé Hûs is in oar appartemintekompleks oan it Kiryat Onoplein súdlik fan De Lawei.
Untsliepeniskleaster fan Tichvin
Foarbeatsjerke (1581-1583)
De Foarbeatsjerke is in tsjerke mei de refter. It dak wurdt foarme troch kokosjniks en ien koepel. Oan it alter grinzget de klokketoer mei fiif spitsen. De yn 1920 sletten tsjerke rekke yn 1941 by gefjochten foar in part skansearre. Yn de jierren 1960-1970 waarden de tsjerke en de klokketoer yn de foarmen fan de 16e iuw restaurearre. Yn 1999 is it gebou wer iepene foar de earetsjinst.
Fakuüm
Yndieling
Neigeraden de grutte fan it fakuüm, wurdt it fakuüm yn fjouwer klassen yndield: Om de grutte fan in fakuüm út te drukken wurdt faak de (ferâldere) ienheid torr (= mm Hg) brûkt.
Katedraal fan de Berte fan de Hear (Volgodonsk)
Skiednis
Tsjin it ein fan 2010 waarden de fjouwer lytse koepels en yn jannewaris 2011 de sintrale koepel op it bouwurk takele. De hichte fan de katedraal is 56 meter, ynklusyf it krús 58 meter.
Lieke van Lexmond
Jonkheid en oplieding
Van Lexmond waard yn 1982 berne yn IJsselstein, yn 'e provinsje Utert. Doe't se fiif jier wie, sette se útein mei it dwaan fan modellewurk. Op har sânde begûn se mei aktearjen. Se wie te sjen yn reklamespotsjes foar û.m. Royco, Melkunie, Aviko, Bristol, Campina, it Land van Ooit en nútsjesmoar fan Calvé. Doe't se yn 'e fyfde klasse fan 'e HAVO siet, op it Cals Kolleezje yn Nieuwegein, skreau se har yn by it castingburo fan Harry Klooster, wêrnei't se geregeldwei rollen oanbean krige. Fierders spile se op it Cals Kolleezje yn skoalmusicals as Cats (1996) en Hair (1997).
Tillefyzje
Neitiid tsjinnen har net daliks nije rollen oan, en Van Lexmond gie dêrom oan it wurk as sekretaresse. Yn 'e rin fan 2003 waard se troch de makkers fan Goede Tijden, Slechte Tijden wer foar de rol fan Charlie Fischer frege, mar diskear foar ûnbeskate tiid. Van Lexmond pakte dat oanbod oan, en soe dy rol neitiid tsien jier lang spylje, oant se harsels yn 2012 út 'e searje skriuwe liet. Op 19 jannewaris fan dat jier wie se foar it lêst te sjen as Charlie Fischer. Har reden om op te hâlden wie dat se har mear op presintearwurk talizze woe.
Priveelibben
Van Lexmond hie foarhinne relaasjes mei toetsenist en komponist Jeroen Rietbergen en mei akteur Mark van Eeuwen. Mei dy lêste gie se yn 2009 as goede freonen útinoar. Yn 2013 krige se in relaasje mei Bas van Veggel, mei wa't se op 25 juny 2016 yn Itaalje troude. Se krigen twa soannen, berne yn septimber 2014 en april 2017.
Ministeriaal
Yn lytsere fêstingsstêden yn de Dútske lannen, sa as Horstmar, Quakenbrück en Lübbecke bestie in bysûndere groep ministerialen. Dêr wennen, yn opdracht fan de lânshear, saneamde boarchmanlju. In boarchman, dy't immen fan lege adel wie, wenne yn in boarchmanshof. Dat is in fersterke en kastieleftich hûs, tichteby of oan de stedsmuorren. De boarchmanlju hiene de taak en ferdigenje de stêd yn it belang fan de lânshear. Yn in tal fan sokke stedsjes wiene der mear as tsien fan sokke boarchmanlju mei de byhearrende boarchmanshuzen. Hja wiene winliken de "lange earm" fan de lânshear yn de stêd. Hja fersterken de macht fan harren lânshear om ek in sit yn it stedsbestjoer te hawwen.
Katedraal fan de Berte fan de Faam Marije (Rostov oan de Don)
De Katedraal fan de Berte fan de Faam Marije (Russysk: Кафедральный собор во имя Рождества Пресвятой Богородицы) is in otterdokse katedraal yn Rostov oan de Don, (Ruslân). It is de haadtsjerke fan it yn 2011 stifte bisdom Rostov en Novotsjerkask.
Mississippy-Tsjippewa
Skiednis
Tsjin 'e ein fan 'e njoggentjinde iuw waard der grutte druk op 'e Sandy Lake- en Mille Lacs-Tsjippewa útoefene om har yn it Leech Lake of it White Earth Yndianereservaat nei wenjen te setten, om't blanke kolonisten begearich nei harren reservaten seagen. In oansjenlik tal leden fan 'e beide troepen joech oan 'e druk ta, mar it grutste part hold steech fêst oan it bestean fan 'e eigen reservaten. Om't de Mississippy-Tsjippewa yn Leech Lake yn konflikt kamen mei de pleatslike Plonderder-Tsjippewa, ûnderhannelen se mei de Feriene Steaten oer in oare oplossing. Uteinlik mocht de Pokegama Lake-troep, yn 'e mande mei de leden fan 'e Sandy Lake-troep dy't har 'frijwillich' yn it Leech Lake Reservaat nei wenjen set hiene, in stik eastliker it White Oak Point Yndianereservaat stiftsje, dat yn 1934 opgie yn it Leech Lake Reservaat.